Τζόε Λούις

Ο Τζόε Λούις (αγγλ.: Joseph Louis Barrow), (Αλαμπάμα, ΗΠΑ, 13 Μαΐου 1914 – Νεβάδα, 12 Απριλίου 1981) ήταν Αμερικανός επαγγελματίας μποξέρ (1934 – 1951) και πρωταθλητής της κατηγορίας «βαρέων βαρών» (με ύψος 1,88 μ.) από το 1937 έως το 1949  με συνολικό ρεκόρ 66 νίκες – 3 ήττες, γνωστός σαν ο «καστανός βομβαρδιστής» («brown bomber») και θεωρούμενος ως ένας από τους κορυφαίους αθλητές στο σπορ, όλων των εποχών. Το 2005 ανακηρύχθηκε καλύτερος πυγμάχος βαρέων βαρών στα χρονικά «All Time Rankings». Ανακτήθηκε στις 7/7/2007]. Πολυσχιδής ως αθλητική και κοινωνική προσωπικότητα, ο Λούις ήταν ο πρώτος Αφροαμερικανός που θεωρήθηκε ήρωας στη χώρα του, ενώ τάχθηκε ενεργά κατά του ναζισμού στη διάρκεια του Β’ Π.Π.John Bloom and Michael Nevin Willard, eds. (2002). Sports Matters: Race, Recreation, and Culture. New York: New York University Press. σελ. 46–47. ISBN 978-0-8147-9882-9. Επίσης υπήρξε ο πρώτος μαύρος που συμμετείχε σε αγώνα γκολφ στις ΗΠΑ σπάζοντας τη σχετική προκατάληψη Celebrating Black History Month: Joe Lewis. Ανακτήθηκε στις 26/2/2009.  Ακόμη, πήρε μέρος σε αρκετές κινηματογραφικές ταινίες, σε μία εκ των οποίων πρωταγωνίστησε στο ρόλο ενός πυγμάχου με πολλές ομοιότητες με τον εαυτό του («Spirit of Youth», 1938). Απεβίωσε σε ηλικία 66 ετών από έμφραγμα λίγες ώρες μετά την τελευταία, δημόσια εμφάνισή του, παρακολουθώντας αγώνα πυγμαχίας. Το 1953 ο Robert Gordon σκηνοθέτησε την ταινία «The Joe Louis Story», γύρω από τη ζωή του Λούις, με πρωταγωνιστή τον ηθοποιό και μποξέρ Coley Wallace (1927 - 2005)Niemi, Robert (2005). History in the Media: film and television. Santa Barbara: ABC-CLIO. σελ. 195–196. ISBN 978-1-57607-952-2 . Πολλά στάδια της χώρας του, διαφόρων σπορ, φέρουν ως τίτλο τους το όνομά του, σαν τιμή στη μνήμη του.

 Παραπομπές 

Κατηγορία:Αμερικανοί πυγμάχοι